You Can’t Rollerskate in a Buffalo Herd

«You Can't Rollerskate in a Buffalo Herd» er en amerikansk sang med melodi og tekst av country and western-sangeren Roger Miller. Han kommenterte at dette var favorittsangen hans blant alle han hadde skrevet. Den ble utgitt på singlen Mercury/Smash S-2043 i 1966.

Listeplasseringer

Norsk versjon 
Øystein Sunde har skrevet en norsk tekst. På norsk bærer den tittelen «Kjepper i romjula».

Innspilling 
Øystein Sunde. Utgitt på LP-platen På sangens vinger (Philips 6317 045) i 1976.

«Kjepper i romjula» med Øystein Sunde 

Øystein Sunde ga ut en norsk coverversjon med tittelen «Kjepper i romjula» den 27. september 1976 på Sundes musikkalbum På sangens vinger (Philips 6317 045). Den ble også med på utgivelser som Nærbilde av Øystein Sunde (1980), Øystein Sundes 40 beste (1991) og Sundes verden – 52 av de aller beste (2006).

Sunde skrev selv den norske teksten og i likhet med originalteksten, fleipes det med ord som har dobbel betydning. Et eksempel er tittelen hvor ordet hjul/jul får sitt ordspill. Teksten ble trykket på omslaget til På sangens vinger. Både tekst og noter ble publisert i boka Kjekkere å ha–2 i 1992 hvor Sunde la til flere forslag til vers; vers som ikke ble med på innspillingen. Han spilte også en del andre alternative vers da han fremførte sangen i NRK-programmet Syng med oss! (sendt 17. mai 1975). På studio-versjonen deltok:

Øystein Sunde: akustisk gitar (stålstrenger), elektrisk gitar, vokal
Bjørn Jacobsen: bass
Svein-Erik Gaardvik: trommer

Referanser 

Sanger fra USA
Singler fra 1966
Sanger fra 1966
Sanger skrevet av Roger Miller